Rakettu on raudalla
Rakettu on raudalla, tulesta on tuotu
 sirpin ja vasaran vapaa liittovalta.
 Miekan terin tehty ja sydänverin luotu
 on tämä aatteen ja työn tasavalta.

    Koskaan ei sortua saa
    työläisen, talonpojan maa,
    koskaan ei sammua voi
    punaisen tähtemme koi.

 Missä kalvat kalskivat, vasarat nyt kalkkaa.
 missä tykit jyskivät, siellä sirpit suhkaa,
 Ahkeralle maaemo maksaa aimo palkkaa,
 onnela nouseva keskeltä on tuhkaa.

 Raatajarahvaan on hedelmät ja valta,
 hiellä ja verellä sen lunastus on luotu.
 Työn pojat ja tyttäret, nouskaa kaikkialta.
 Vielä ei lepoa meille ole suotu.

 Rakettu on raudalla, tulesta on tuotu
 sirpin ja vasaran vapaa liittovalta.
 Työn pojat, luomme sen ikionnelaksi,
 Kommunismin kodiksi työn tasavalta.

    Koskaan ei sortua saa
    työläisen ja talonpojan maa,
    koskaan ei sammua voi
    punaisen tähtemme koi.

1930

Lauri Letonmäki